Buku panduan ini dah tunjuk cara untuk manfaatkan tenaga ketua gengster,
meningkatkan keuntungan
dan bunuh semua orang yang mengancam pemerintahan anda.
Ada sebab ia klasik,
tapi tak semua ketua gengster beri perhatian waktu belajar.
Saya nak cerita tentang orang yang fikir dia lebih arif.
Nama dia?
John Gotti.
John Gotti tak ikut buku panduan.
Tak boleh bercerita. Jangan jalan mendada.
Semasa pemerintahan enam tahun ke atas geng jenayah Gambino New York,
Gotti yang sentiasa tak ikut buku peraturan,
menyebabkan beberapa penangkapan dan pengkhianatan
yang memusnahkannya dan seluruh organisasinya.
John Gotti hancurkan mafia.
Anda tak boleh buat macam John dan berharap selamat. Anda tak boleh.
Bersedia nak belajar perkara yang tak boleh dibuat semasa jadi ketua gengster?
Don Tampan sedia membantu.
JANGAN NAIK KEPALA
Pada zaman kemuncaknya, John Gotti ialah ketua gengster paling dikenali di dunia.
Awak takkan jumpa lelaki macam saya kalau awak hidup sampai 5,000 tahun.
Dengan mengikut gerak hati sendiri dan bukan kearifan buku panduan,
dia merosakkan peluang untuk jadi hebat, hilang hormat rakan sebaya
dan akhirnya mati di dalam penjara.
Ramai orang kagum dengan John Gotti,
cara dia berpakaian, bertindak, sebab mereka bukan gengster.
Sebenarnya, ia perkara paling teruk yang anda boleh buat.
Sebelum sampai ke pilihan salah yang Gotti buat semasa di puncak,
mari beri dia penghargaan sebab berjaya sampai puncak.
Ini cara dia melakukannya.
FAKTA #1, GOTTI TERJEBAK DENGAN GENG GAMBINO SEMASA REMAJA
John Gotti seorang samseng.
Sifatnya hanya sesuai dalam jenayah terancang.
Jadi, dia tertarik kepada satu perkara,
perkara yang membuatkan kepakarannya berbaloi,
kemudian dia berusaha memajukan diri.
Ketua-ketua geng Gambino kagum dengan John Gotti yang masih muda.
Dia bawa untung untuk mereka, bereputasi sebagai seorang yang ganas
dan orang kata, Gotti pandai bercerita.
Dia seorang yang berkarisma.
Dia seorang yang ada kualiti kepimpinan.
FAKTA #2 GOTTI ADA MENTOR YANG AMAT BERKUASA
Aniello Dellacroce, pembantu geng Gambino,
menjadi mentor Gotti.
Dellacroce berasal dari jalanan.
Dia seorang yang Gotti boleh sanjung.
Dellacroce ajar Gotti supaya kuat, tabah
dan jangan beri muka.
Ini bukan tentang diplomasi.
Ini tentang kuasa.
FAKTA #3 GOTTI MELONJAK NAIK
Pada 1973, anak saudara Carlo Gambino diculik.
Suspek utama? Gengster Ireland-Amerika, Jimmy McBratney.
Geng jenayah Gambino memutuskan
orang yang bertanggungjawab menculik mesti dihukum.
Gotti diberi tugas untuk membunuh Jimmy McBratney.
Akhirnya, Gotti mengaku dia yang bunuh
dan dipenjarakan empat tahun.
Selepas dibebaskan, dia boleh dipercayai.
Dia terlibat dalam pembunuhan, jadi dia boleh dilantik.
Gotti kini benar-benar dilantik menjadi ahli mafia,
tapi dia nak jadi ketua dan rancangannya untuk jadi ketua
membuatnya tidak mengikut buku panduan dari awal.
TAKTIK HORMAT HIERARKI
Tak kira organisasi apa yang anda nak pimpin,
anda perlu hormati strukturnya.
Terutamanya Mafia Itali,
juga dikenali sebagai Cosa Nostra.
Anda kena ikut peraturan Cosa Nostra.
Anda tak suka.
Saya tak suka.
Kita kena suka, sebagai satu geng.
Dalam geng ini, semua orang perlu tahu kedudukan mereka.
Dalam Cosa Nostra, ada hierarki.
Di puncak ialah ketua.
Di bawah ketua, ada pembantu. Kemudian ada consigliere.
Iaitu penasihat atau kaunselor.
Kemudian para kapten.
Itu pengurus tahap pertengahan.
Kemudian, ahli mafia yang dilantik.
Selain itu, ada sekutu. Mereka bukan yang dilantik,
tapi bekerja bersama dan menyumbang kepada gengster.
Jika semua orang mempercayainya,
organisasi mungkin akan berfungsi dengan baik.
Tapi apabila anda pejuang jalanan macam John Gotti,
meningkat naik ke pengurusan atasan, mungkin sukar untuk serasi.
Dia cuma mahu seperti yang dia mahu.
Ikut peraturannya saja dan peraturan orang lain tak penting baginya.
Pada pertengahan 1980-an, Paul Castellano ialah ketua geng Gambino.
Puaknya seperti puak kolar putih geng.
Mereka buat duit dengan melakukan jenayah penipuan.
Mereka guna kesatuan buruh dan menggunakan cara yang canggih,
cara kurang ganas.
Hubungan Gotti dengan ketua atasannya rumit,
lebih daripada perbezaan artistik.
Castellano keluarkan edik, "Tiada dadah".
Sesiapa yang edar dadah akan dibunuh.
Sebagai kapten setia,
anda perlu pastikan arahan ketua dipatuhi.
Tapi Gotti tak begitu setia.
Adik Gotti iaitu Gene dan Angelo Ruggiero, kawan baik Gotti,
terperangkap dalam kes heroin.
Itu tak bagus.
Gotti buat keputusan, "Aku kena bertindak dulu.
Kalau aku tak bunuh dia, dia akan bunuh adik dan kawan baik aku.
Mungkin aku pun dibunuh."
Apabila menyasarkan kerabat diraja gengster,
tak boleh bertindak sendirian
dan Cosa Nostra ada peraturan yang sangat ketat.
Dalam Mafia Amerika,
anda tak boleh bunuh ahli yang dilantik dalam geng sendiri
tanpa kebenaran ketua anda.
Anda tak boleh bunuh ahli yang dilantik dalam geng lain
tanpa kebenaran ketua anda dan ketua geng lain.
Kalau anda nak bunuh ketua sendiri, semoga berjaya.
Anda perlukan kelulusan Suruhanjaya.
Iaitu lembaga pengarah mafia.
Peraturannya jelas.
John Gotti perlu pertahankan kesnya melalui saluran yang betul,
tapi dia buat keputusan sebaliknya.
Dia kata, "Buat. Lantak."
Kami tahu kami takkan dapat kebenaran.
Ketua mahu saling menjaga dalam Suruhanjaya,
jadi kami tubuhkan pakatan yang kami namakan Buku Lima.
Kami berlima dan semua setuju.
Ia cuma masa dan tempat.
Kemuncak musim beli-belah di Midtown, Manhattan.
John Gotti dan Sammy Gravano sedang menunggu mangsa mereka.
Paul Castellano dan pembantunya, Tommy Bilotti.
Sammy dapat maklumat,
pegawai atasan Gambino bertemu pukul 5.00
di Sparks Steakhouse.
Saya kata, "Ini bagus."
Kami tahu tempat.
Kami tahu masa.
Kami boleh melakukannya.
Saya beritahu John, "Mereka sedikit lewat.
Entah apa yang jadi."
Semasa saya kata begitu, 1.5 meter daripada saya,
kereta mereka berhenti di lampu isyarat.
Saya beritahu John, "Mereka di sebelah kami."
Mujurlah sasaran mereka tak perasan.
Mereka memaklumkan kepada pembunuh upahan Gotti.
Castellano semakin hampir.
Ketika kereta ketua berhenti ke valet,
pembunuh upahan melaksanakan rancangan Gotti.
Ia rancangan yang baik.
Tiada orang lain yang cedera.
Ada beratus-ratus orang melihat, ada saksi.
"Bagaimana rupanya?" Mereka tak tahu.
Mereka cuma nampak topi, jaket dan orang ditembak.
Dalam beberapa hari, kuasa John Gotti membuahkan hasil.
Dia dinobatkan sebagai ketua baharu geng Gambino.
Jadi, apa masalahnya?
Dia tahu perbuatannya melanggar peraturan.
Itu dah pasti.
Pembunuhan tanpa kebenaran ini menjadikan John Gotti sasaran.
Keesokan harinya, dia keluar. "Sekarang akulah raja."
Pembunuhan menghangatkan keadaan.
Bukan saja terhadap anda, tapi semua orang.
Apabila menjadi terlalu hangat,
buku panduan kita ada cara untuk tenangkan keadaan,
buku panduan yang Gotti akan abaikan
sepenuhnya.
TAKTIK JANGAN CARI PASAL
Sebagai ketua gengster, tumpuan utama tak bagus untuk anda.
Gengster bijak tak mahu perhatian
daripada pihak berkuasa, media, orang awam.
Mereka tahu perbuatan mereka salah
dan perhatian boleh menjejaskan matlamat mereka
iaitu mengaut untung.
Biar saya tunjukkan caranya.
Ketua gengster Florida, Santo Trafikante Junior,
mendapat gelaran "Don Pendiam" kerana gaya hidupnya yang sederhana.
Walaupun dia pemain yang cukup besar di Amerika Syarikat dan Cuba,
dia ditugaskan oleh CIA untuk bunuh Fidel Castro.
Ketua gengster Sicily, Bernardo Provenzano
berjaya mengelak daripada ditangkap selama hampir 40 tahun
dengan mengelak panggilan telefon dan semua komunikasi elektronik.
Dia akan tugaskan leftenannya
dengan menghantar pesanan guna cebisan kertas kecil dipanggil pizzini.
Ketua jenayah Genovese, Vincent "the Chin" Gigante
terpesong daripada aktivitinya dengan berpura-pura demensia selama 30 tahun,
berkeliaran di Kampung Greenwich pakai jubah mandi
sambil mengomel kepada diri sendiri dan meter letak kereta berdekatan.
Selepas pembunuhan Castellano, Gotti ada sebab yang baik untuk sembunyi.
John Gotti digembar-gemburkan di media
sehingga orang yang tak kenal dia di luar kawasan tempatan New York,
dah kenal John Gotti.
Apabila tak mematuhi buku panduan dan bersembunyi,
Gotti melakukan sebaliknya.
John Gotti memutuskan, "Aku kena tunjukkan diri sebagai ketua."
Jadi, perilakunya berubah. Pakaian dan sikapnya berubah.
Dalam beberapa bulan, profil Gotti semakin bertambah
melalui tiga perbicaraan awam pertamanya.
Ini kisah lama yang muncul kembali.
Setahun sebelum dia jadi ketua,
John Gotti cuma kapten biasa Gambino yang cakap berdegar-degar
di bar kegemaran keluarga,
ketika waktu seronoknya terganggu.
Tukang baiki peti sejuk, Romual Piecyk tersekat dan marah.
Tanpa mengenali mereka, dia minta mereka beredar.
Mereka enggan.
Mereka memastikan dia tahu yang dia dilepaskan dengan mudah.
Piecyk terus berjumpa polis.
Ini serangan mengarut. Hampir macam samseng jalanan.
Tapi apabila Gotti menayangkan status ketua gengsternya,
pihak berkuasa tak sabar nak menangkapnya,
sama ada Encik Piecyk suka atau tak.
Dia cuma perlu buka surat khabar dan lihat bahawa ketua geng jenayah terancang
yang terkenal dan kejam di negara ini
merupakan subjek aduannya.
Ketika pendakwa raya memperhalusi kes mereka, John Gotti memastikan
Piecyk dan keluarganya juga mendapat perhatian tambahan.
Gotti tak beri arahan untuk cederakan dia.
Gotti cuma nak buat dia pergi.
Di dalam bilik perbicaraan,
Gotti dan peguamnya menunggu prosiding bermula,
tapi Piecyk tak muncul-muncul.
Dia aturkan pembedahan elektif.
Ia melengahkan perkara yang tak dapat dielakkan.
Tapi apabila Piecyk jadi saksi, dia tak ingat apa-apa.
Jika saya kata ini En. Gotti dan ini En. Colletta,
mereka serang dan rompak saya…
Saya tak pasti.
Hakim menolak kes tersebut
menyebabkan makin banyak tajuk berita tentang Gotti yang terlepas.
Memang itu sifatnya,
Gotti salah belajar semasa berdepan dengan keadilan.
Itu satu contoh,
"Menjadi selebriti memberi kelebihan kepada aku.
Tengok dia ini.
Aku tak perlu buat apa-apa. Dia terlupa."
Tapi apabila anda terus membakar buku panduan,
jangan harap boleh terlepas semudah itu.
Jika anda nak berlagak di luar sana,
anda akan memalukan pihak berkuasa.
Usaha terpaksa digandakan.
Walaupun begitu, anda masih boleh mematuhi buku panduan dengan menggunakan otak
dan pastikan ia tak terlalu angkuh.
TAKTIK PERIKSA EGO
Sepanjang sejarah, keangkuhan yang melampau
menjadi kejatuhan ramai tokoh berkuasa.
Satu yang boleh berlaku
apabila seseorang jadi angkuh, mereka buat silap.
Sebab mereka bertindak
bawah kepercayaan salah kononnya mereka kebal.
Pada pertengahan 1980-an,
John Gotti semakin menghampiri kegagalan,
sama ada dia tahu atau tak.
John Gotti seorang narsisis ego
yang nampaknya seronok dengan perhatian daripada pihak media
dan orang awam. Lagi dia dapat, lagi dia nak.
Dia digelar Don Tampan.
Si Don Tampan.
Si Don Tampan iaitu John Gotti.
Sesiapa yang menggelarnya Don Tampan patut datang jumpa dia.
Dia sanggup bayar wartawan itu 100,000 dolar untuk gelaran itu.
Dia suka gelaran itu. Maksud saya,
benda itu memang benar.
Dia akan dandan rambutnya,
dia akan minta tukang gunting rambut datang ke kelab,
mereka gunting rambutnya dan menggigil ketika menggunting.
Dia ada cita rasa yang bagus.
Dia nak rambutnya sempurna.
Dia menunjuk-nunjuk di depan kamera.
Dia jadikan dirinya selebriti, menjadi tokoh "muka depan tabloid".
Ego Gotti yang tak terkawal buat dia ditimpa masalah yang lebih teruk.
Gotti memindahkan ibu pejabatnya
dari Kelab Bergin Hunt and Fish di Queens ke Ravenite,
dan ini rumah pusaka geng jenayah Gambino
di Little Itali, Lower Manhattan.
Ia satu kemajuan, jelas sekali. Sekarang Manhattan.
Bukan di Queens, sekarang di bandar.
Mereka perlu datang ke sana untuk berjumpa Gotti.
FBI ambil gambar di luar.
Baguskah? Itu tak bagus.
Dia mendedahkan seluruh mafia.
Kumpulan rahsia.
Bagaimana perasaan
ketua-ketua geng mafia yang lain?
Mereka terkejut Gotti membawa dirinya dengan cara ranggi ini,
menarik semua perhatian kepada dirinya dan geng.
Mereka akan berbuat sesuatu
dengan meminjam teknik
daripada sepupu jenayah di Itali.
Suruhanjaya mengupah gengster Sicily untuk membunuh Gotti.
Bom kereta meletup hari ini
di sebuah kejiranan Brooklyn yang sunyi.
Tapi rancangan tidak menjadi.
Gengster Sicily
cuai.
Seorang terbunuh,
Frank DeCicco, 58 tahun, digambarkan sebagai leftenan kepada John Gotti.
Mereka letak bom pada kereta yang salah.
Jika bukan sebab kesilapan kecil pengendali,
ego Gotti pasti meragut nyawanya.
Anda mungkin tak berapa bertuah.
Tapi tuah Don Tampan
bakal berdepan masalah.
Bagi ketua gengster yang rajin belajar,
tinggal di penjara hanya kesusahan sementara.
Jadi, lebih baik berpegang teguh pada buku panduan berbanding John Gotti.
TAKTIK KEKAL BERHUBUNG
Ada masanya dalam kerjaya setiap ketua gengster
apabila anda perlu bekerja dari jauh.
Untuk menjalani kehidupan ini, anda kena sanggup masuk penjara,
kerana anda pasti tertangkap.
Jadi, pastikan masa anda produktif dalam tahanan kerajaan.
Setiap kali ketua gengster dipenjarakan
mereka akan buat yang terbaik untuk berfungsi dari dalam penjara.
Tapi pergelutannya memastikan ada keuntungan untuk mengawal geng
apabila anda tiada kebebasan individu.
Pengendali operator penjara ini tak terlepas satu pun.
Semasa di penjara,
Pablo Escobar terus menjalankan semua aspek operasi jenayahnya.
Apabila dia tahu panggilan telefonnya dipantau,
dia mula menggunakan burung merpati.
Semasa menjalani 26 hukuman seumur hidup,
Salvatore Riina berjaya mengarahkan penculikan budak 13 tahun
untuk menghalang ayahnya mendedahkan rahsia mafia.
Apabila rancangan itu gagal, dia bunuh budak itu
dan mayatnya larut di dalam asid.
Bagi meneruskan operasinya di penjara,
ketua kartel Sinaloa, Joaquin "El Chapo" Guzman,
membuat kebanyakan sistem penjara bekerja dengannya.
Pengawal yang baik turut membantunya menyeludup wang,
pelacur,
Viagra
dan filem terkini agar penginapannya lebih seronok.
Kes serangan Piecyk sudah berlalu,
tapi kini John Gotti di penjara menunggu perbicaraan kedua.
Kali ini atas tuduhan RICO persekutuan.
RICO ialah undang-undang paling teruk.
Akta kegiatan haram dan organisasi korup
dan ia undang-undang menyeluruh. Sukar untuk membela.
Alasan untuk orang kalah.
Anda masih ada urusan nak dibuat.
Itu memerlukan ketegasan dan penilaian yang sempurna.
Ahli mafia bukan orang terbaik di dunia.
Ramai ada agenda sendiri.
Apabila ketua mendengar, mereka boleh bawa apa-apa saja
dan itu masalah.
Untuk kekal berhubung di penjara,
Gotti bergantung pada sekumpulan kecil leftenan.
Utusan paling dipercayainya ialah Angelo "Quack Quack" Ruggiero
yang terkenal dengan jalan itiknya dan banyak cakap.
Angelo jumpa Gotti dengan berita penting
iaitu seorang lagi kapten, Robert "DiB" DiBernardo,
bapa ayam yang tak dapat dipertikaikan,
bercakap buruk tentang ketua.
Anda pastinya seorang yang bodoh
untuk bercakap tentang ketua di belakangnya.
Dia ada kuasa mutlak ke atas hidup anda, sama ada anda hidup atau mati.
Gotti dah tak larat dengar. DiB perlu dihapuskan.
Di rumah, Quack Quack menghubungi Sammy Gravano untuk sampaikan arahan.
Sammy ajak DiB ke pejabatnya untuk bincang tentang projek pembinaan.
Sebaik saja DiB tiba, Sammy minta rakannya membawakan secawan kopi.
Ia satu isyarat.
Dengan itu, kematian bapa ayam itu datang terlalu awal.
Selalunya pembunuhan gengster dihadapi dengan tenang,
tapi kali ini berbeza.
Pembunuhan ini tak sepatutnya diarahkan. DiB lelaki baik.
Dia dapat banyak duit, dia berjaya
dan dia disukai ramai.
Kenapa dia dibunuh? Apa yang dia buat?
Tak lama kemudian, Sammy Gravano jumpa jawapannya.
Sebelum Angelo reka cerita tentang DiB bercakap di belakang John,
telah meminjam 250,000 daripada DiB.
Apabila DiB dibunuh, hutang itu lupus.
DiB tak pernah bercakap di belakang John.
Perkara itu buat saya marah. Dia kawan yang baik.
Itu kehidupan yang berbahaya.
Pertelingkahan dicipta…
dan rasa curiga timbul apabila perkara begitu berlaku.
Sekarang orang sendiri mempersoalkannya dan risau tentang diri mereka.
Biasalah. "Selepas ini aku?"
Itulah yang berlaku apabila hilang fokus.
Kru yang penuh dengan pembunuh, meragui kepimpinan anda.
Namun, kesilapan paling teruk Gotti tetap berlaku,
gagal mematuhi rukun paling asas buku panduan.
TAKTIK TUTUP MULUT
Kod dalam Mafia Amerika ialah diam.
Jangan cakap tentang pembunuhan.
Jangan bercakap di telefon, di dalam bangunan dan di dalam kereta.
Semuanya tentang tutup mulut.
Mafia menggelar kod ini Omerta.
Apabila bersumpah dengan Omerta,
anda bersumpah tak mengaku kehidupan jenayah wujud
dan takkan mengkhianatinya. Itu sumpahnya.
Aku dah kata aku tak tahu apa-apa…
Bagi mafia, memungkiri Omerta sama seperti mengkhianati geng sendiri.
Semua yang anda tahu dan suka.
Tapi John Gotti sendiri tak pandai menutup mulut.
Walaupun semasa dibicarakan dalam kes RICO.
Dia ke mahkamah keesokan harinya. Dia angkuh, senyum, melambai.
Dia tahu dia takkan dipenjarakan.
Dia mula menetapkan kemungkinan.
"Aku bertaruh tiga lawan satu, aku menang kes ini atau kes itu,"
tahu akan sampai kepada juri.
Dia betul.
Orang yang mereka kata ketua geng mafia paling berkuasa di negara ini
didapati tak bersalah atas tuduhan kegiatan haram dan konspirasi.
Dengan setiap pembebasan, legenda Teflon Don semakin hebat.
Dia mula ajak orang menghadiri perbicaraannya. Bintang filem.
Ia semakin terkenal. Ia mengesahkannya.
Kerajaan jadi bingung apabila John Gotti ialah lelaki tak bersalah
yang bekerja untuk syarikat paip.
Mereka tak suka dia sebab dia dikenali ramai.
Kerajaan mencemburi dia sebab dia menang.
Dendam tetap dendam.
Tak kira dari mana ia datang.
Datang dari pihak baik atau jahat,
akhirnya, mereka akan tangkap anda.
Bunyi seperti masa yang sesuai untuk tenangkan keadaan,
tapi bukan John Gotti namanya, bukan?
Gotti bebas bercakap dengan ramai ahli,
ketua geng jenayah Gambino, tentang aktiviti jenayah mereka.
Dia cakap tentang struktur Costa Nostra, pembunuhan silam,
orang yang dia rancang nak bunuh.
FBI berjaya pasang peranti di apartmen Gotti adakan mesyuarat.
Dia anggap apartmen itu selamat,
tapi tidak.
Jika dia berhenti dan guna akal,
dia akan kata, "Aku betul-betul ambil risiko.
Aku akan hilang kuasa
dan akan buat seluruh geng hancur."
Apabila ada rakan kongsi tak setuju, kami bunuh dia.
Kau beritahu ketua dan ketua bunuh mereka.
Kau beritahu dia, aku, John Gotti akan penggal kepala dia. Sial!
Disebabkan intipan yang meluas dan pengawasan lain,
FBI dan pendakwa raya dapat kumpul bukti yang cukup
untuk dakwa John Gotti, Sammy the Bull dan Consiglier Frank LoCascio
atas tuduhan RICO.
Sekarang, mereka kena selesaikan.
Pada 11 Disember 1990,
ejen FBI nampak Gotti, Gravano
dan ahli Gambino lain tiba untuk mesyuarat di Ravenite.
Mereka terjah mengharapkan pertarungan,
sebaliknya disambut dengan baik.
Gotti tak risau.
Dia memang Teflon Don.
Selepas menikmati minuman enak, Gotti dicekup.
Dia yakin akan kembali tak lama lagi,
sehinggalah seorang ejen kata,
"Awak tak patut banyak cakap di apartmen itu."
Tentu dia sedar yang dia ditimpa masalah besar.
Dia tahu dia buat silap.
Setelah melanggar kod mafia paling suci,
mulut tempayan Gotti akan membawa kepada perubahan karma terakhir.
John Gotti mengkritik Gravano dalam intipan.
Dia risau Gravano terlalu berkuasa, terlalu berwibawa,
menonjolkan dirinya dengan cara yang lebih daripada Gotti suka.
Gravano nampak Gotti sebagai pembelot hambar.
Dia tak membelot,
tapi jika ada orang mendengar, dia membelot.
Tak perlu kata John Gotti membelot, tapi itu tindakan belot.
Saya patah hati.
Hubungan kami rapat.
Kami berperang, ambil alih geng.
Orang dibunuh.
Saya bunuh orang untuk awak.
Saya tipu kes untuk awak.
Saya kata, "Pergi jahanam mafia. Pergi jahanam John Gotti."
Saya hubungi kerajaan untuk mengubah sokongan.
Saya takkan taat setia kepada dia atau mafia.
Bagi saya, kod itu hilang.
Hilang. Dah tamat.
Disebabkan testimoni Sammy,
John Gotti akhirnya menerima padah kerana tak ikut peraturan
dan naik kepala.
Akhirnya pihak berkuasa berjaya.
Mereka tumpaskan ketua Mafia Amerika yang paling terkenal selepas Al Capone.
GOTTI BERSALAH MEMBUNUH
Tuduhan membunuh, berjudi dan kegiatan haram akhirnya menjerat
John Gotti yang ranggi.
Akhirnya, Gotti dapat perhatian yang dia mahukan.
Dia lelaki yang terbaik.
- Bagaimana dengan orang yang dia bunuh? - Bunuh apa?
John Gotti mewakili rasa kecewa rakyat terhadap kerajaan.
Kerajaan sentiasa menyusahkan anda.
John Gotti pula menentang kerajaan.
Tapi ganjaran Don Tampan kerana bertindak mengikut caranya
ialah pemerintahan yang hanya bertahan enam tahun
dan kematian sepi di penjara akibat kanser tekak.
Pada dasarnya, Gotti ialah contoh untuk jangan jadi ketua gengster.
Jika nak kemasyhuran,
jadilah pelakon atau apa saja anda nak jadi,
jangan jadi ketua gengster.
UNTUK DISEWA
Anda dah nampak jalan salah untuk bina kerjaya penjenayah,
mari fokus semula kepada jalan yang betul.
Bab seterusnya akan tunjuk cara disiplin yang berterusan
dan keutamaan yang betul buat anda dapat kekalkan kuasa
dan kebebasan untuk tempoh lama.
Tiada orang yang menangani cabaran ini sekreatif
ketua gengster Boston paling legenda, Whitey Bulger,
sikap teliti kepada perincian yang tak berhati perut buat dia terkenal,
kemudian terus lenyap buat selama-lamanya.
Terjemahan sari kata oleh Yanti Arshad